cyanic-selkie/wikianc huggingface dataset:
Déifferdeng
Numm Déifferdeng a seng Variatiounen
Et gouf Nimm mat laténgesche Racinnen, wéi zum Beispill:
Differtingen (1235) Tiffirdingen (1247) Thieferdanges (1274) Differdenges (1278)
Oder mat franséische Racinnen:
Thyeferdingen, Thiefferdanges (1468/1469) Thifferdanges (1472/1473)
Ausserdeem gëtt et och d'Méiglechkeet, datt den Numm vun verschiddene Personnagen hiergeleet gouf, wei zum Beispill: "die Genossen/Sippe des Diefried oder Diefridingen".
Abtei gëtt e Fleegeheem
D'Klouschter dat vum Alexander vun Zolwer gebaut gouf, gouf eng Zisterzienserinnenabtei. D'Schwësteren hunn haaptsächlech aus lëtzebuergeschen Adelsfamille gestaamt, mä lues a lues hu sech och Nonnen aus der Grenzregioun integréiert.
Wärend dem Drëssegjärege Krich (1618 - 1648) hat d'Abtei grouss Problemer fir weiderzebestoen, well d'Zaldote vun de feindlechen Truppen alles zerstéiert hunn.
An engem Dokument aus där Zäit heescht et: « ''Il plairat de considerer que ladite Abbaye exposé sur les frontiers, a souffert des pertes notables durant les guerres par divers fois, et signament depuis l'an 1635. Les Suédois, les Croattes, Hongrois, Polonais, Lorrains, François, et autres ont enlevé les meubles, bestailles, grains et ustensiles. Mesmes les ferrailles des portes et fenestres, le plomb des toicts, tellement que les Dames Religieuses et Domestiques ont esté contraints de se retirer chez leurs parens souvent, et par bonnes espaces de temps, pendant la derniere guerre, on a esté obligé de fournir une somme notable aux François pour la contribution. Leurs censes (fermes) au nombre de quattre sont entièrement bruslees et demolies. La quatriesme partie du Cloitre est tombé, deux autres et la tour de l'Eglise menacent la ruine.'' »
Déi lescht Äbtissin huet Marie-Madeleine de Gourcy geheescht, soudatt och nach haut d'Fleegeheem ënner dem Numm "Fontaine Marie" besteet.
Am Joer 1981 huet dunn de Lëtzebuerger Staat d'Spidol kaf an zanterhier ass et e Fleegeheem ënner der Leedung vum SERVIOR.
Kuckeswäertes
Eng Rëtsch Gebaier zu Déifferdeng an der Victor-Hugo-, der Niklos- an der Émile-Mark-Strooss goufen an d'Lëscht vun de klasséierte Monumenter opgeholl an als Inventaire supplémentaire klasséiert. Och den Agank vun der Minière Thillebierg gouf do agedroen.
14. Februar
De '''14. Februar''' ass de 45. Dag vum Joer am Gregorianesche Kalenner.
Magica Club
De Magica Club ass eng A.s.b.l. an där sech lëtzebuergesch Zauberkënschtler zesummefonnt hunn.
De Club ass den 11. Mäerz 1998 gegrënnt ginn. Den Zweck vum Club ass et Lëtzebuerger Zauberkënschtler an d'Zauberkonscht am Allgemengen ze fërderen. De Club ass 2003 der "Fédération internationale des sociétés magiques" (FISM) bäigetrueden.
Zanter 1998 gëtt all Joer eng Foire des Magiciens mat engem Jugendconcours an engem grousse Galaowend mat internationalen an nationalen Zauberkënschtler organiséiert.
Geschicht
De Magica Club ass et och schonn emol an den 50er Jore ginn. E war deemools vum René Breckler a vum Jemp Leer gegrënnt ginn. Sou ass zum Beispill 1955 eng grouss Zaubergala wärend fënnef Deeg am Vollekshaus zu Lëtzebuerg organiséiert ginn. 1959 ass eng lescht grouss Gala zu Munneref ofgehale ginn. Duerno huet dee Club sech opgeléist.
Distrikt Gréiwemaacher
Den Distrikt Gréiwemaacher war tëscht 1843 an dem 3. Oktober 2015, wéi d'Distrikter ofgeschaaft goufen, ee vun den dräi Distrikter zu Lëtzebuerg a bestoung aus dësen dräi Kantonen:
Den Distrikt Gréiwemaacher huet am Westen un den Distrikt Lëtzebuerg gegrenzt, am Norden un den Distrikt Dikrech, am Osten un déi däitsch Bundeslänner Rheinland-Pfalz a Saarland, an am Süden u Loutrengen a Frankräich.
Kautebaach
Kautebaach ass eng Uertschaft an der Gemeng Kiischpelt a war bis Enn 2005 den Haaptuert vun der fréierer Gemeng Kautebaach.
Geographie
An der Uertschaft op der Wëlzer Zuchstreck leeft d'Klierf an d'Wolz. Kuerz nom Zesummelaf läit op der Wolz d'Kautebaacher Gare an donieft déi nei Kläranlag.
Geschicht
Bis Enn 2005 war Kautebaach Chef-lieu vun der Gemeng Kautebaach. Dës huet den 1. Januar 2006 (Gesetz vum 14. Juli 2005) mat der Gemeng Wëlwerwolz fusionéiert fir déi nei Gemeng Kiischpelt ze bilden.
Ali Ruckert
Den Ali Ruckert, gebuer den 13. September 1954 zu Déifferdeng, ass e lëtzebuergesche Politiker a Journalist. Hie gouf 1995 Chefredakter vun der Zeitung vum Lëtzebuerger Vollek an 1999 President vun der Kommunistescher Partei Lëtzebuerg (KPL).
Den Ali Ruckert huet säi Secondaire am Lycée Hubert Clément zu Esch-Uelzecht gemaach. Seng berufflech Carrière huet hien als Journalist an der Zeitung vum Lëtzebuerger Vollek, der Zeitung vun der KPL, ugefaangen. Vun 1978 bis 1980 war hien dräi Joer Korrespondent vun der Zeitung zu Moskau an huet gläichzäiteg Ekonomie- a Philosophiecoursen op der Internationaler Lenin-Schoul beluecht.
Ier den Ali Ruckert President vun der KPL gouf, war hie Member vum Zentralkommitee a vum Exekutivkommitee vun der Partei.
Hie war vun 2011 bis 2023 Member vum Gemengerot vun Déifferdeng.
Den Ali Ruckert ass bestuet a Papp vun enger Duechter.
Zwischenbrücken
Zwischenbrücken war bis 1850 eng eegestänneg Gemeng an ass haut e Staddeel vu Wien am 2. Gemengebezierk Leopoldstadt souwéi am 20. Gemengebezierk Brigittenau.
Johann von Aldringen
De Johann von Aldringen, Barong vu Koschitz a Grof vu Gross-Ligma, gebuer den 10. Dezember 1588 am Stadgronn zu Lëtzebuerg, a gestuerwen den 22. Juli 1634 zu Landshut, war am Laf vum Drëssegjärege Krich e Feldhär am Déngscht vun der Kathoulescher Liga.
Liewen
Et gëtt allgemeng als sécher betruecht, datt de Johann von Aldringen am Stadgronn - als Fils vum Leonhard Aldringen an der Margareta Klaut - op d'Welt koum. D'Gemeng Lëtzebuerg huet eng entspriechend Plack um Gebuertshaus an der Tilleschgaass (rue Saint Ulric) ubruecht. Verschidden Historiker gi seng Gebuertsuertschaft awer mat Diddenuewen a Loutrengen un.
Hien huet aus enger aarmer Famill gestaamt an huet seng Carrière als Schreiwer an der Lëtzebuerger Landeskanzlei ugefaangen. Hien huet sech duerno an den Déngscht vu besseren Häre gestallt a war Lakai. Säin Intressi fir Schrëften huet et mat sech bruecht datt hie mat senge Meeschtere geléiert huet an e gouf staark an der Kalligraphie an haaptsächlech am Gebrauch vun de Sproochen. Nodeem hie seng éischt Meeschteren opginn hat goung hien an Italie wou e Sekretär vum Grof J. G. Madrucci gouf, dee Kommandant vun engem Mailänner Regiment war. Duerno goung en op Trient beim Madrucci säi Brudder deen do Bëschof war. Do krut hien eng dichteg Plaz an deem senger Kanzlei. D'Jalousie vun den anere Mataarbechter huet him d'Liewe schwéier gemaach an hien huet do d'Knëppele bei Tromm gehäit an huet sech op de Wee op Innsbruck gemaach. Do ass hien an déi keeserlech-habsburgesch Arméi agetrueden, wou e kuerz duerno Serjant gouf. Wéinst senger schéiner Schrëft krut hie vu senge Cheffen den Optrag d'Konten ze féieren an hir Korrespondenz ze maachen. Seng gutt Déngschter goufe geschwë belount an hie gouf Leitnant genannt.
Als frësch genannten Offizéier krut hie séier eng Geleeënheet fir sech e gudden Numm ze maachen, wéi en eng Verdeedegung géint eng Iwwermuecht fir seng Truppe entscheede konnt, an dat engem Mooss datt e puer Colonellen him de Kommando vun enger Kompanie an hirem Regiment offréiert hunn. Ënner deenen héijen Offizéier war den Neveu vum Äerzbëschof vu Salzburg. Wéinst de gudde Rotschléi déi den Aldringen deem ginn huet war deem säi militäresche Succès garantéiert an dem Aldringen säin och, soudatt en a kuerzer Zäit Majouer a 1622 Lieutenant-Colonel genannt gouf, a schliisslech bei der Belagerung vun Heidelberg Colonel-titulaire gouf. 1626 bei der Schluecht vun Dessau huet e géint de Mansfeld gekricht an d'Stellung vum 1. bis de 24. Abrëll gehalen, bis de Wallenstein mat enger Ersatzarméi do war.
Fir seng militäresch Erfolleger krut hie 1630 den Titel Reichsgraf.
Fir un hien z'erënnere gouf an der Stad Lëtzebuerg eng Strooss no him genannt. D'Rue Aldringen verbënnt de westleche Wutz vun der Biedergaass mat der Groussgaass, féiert laanscht déi al Post iwwer d'Montereys-Avenue ewech bis an d'Ënneschtgaass. D'Busgare déi am Volleksmond no der Strooss „Um Aldrénger” genannt gouf (offiziell: Place Émile-Hamilius) an déi op der Plaz vun der fréierer Aldringerschoul ugeluecht war, war tëscht 1977 an 2015 e wichtege Verkéiersknuet an der Uewerstad.
Dem Aldringen säi Graf ass am Klouschter Prüll bei Regensburg.
Société d'industrie luxembourgeoise
D'Société d'industrie luxembourgeoise war eng belsch Participatiounsgesellschaft déi am 19. Joerhonnert an eng Rei lëtzebuergesch Industrien investéiert huet.
D'Société d'industrie luxembourgeoise ass de 5. Juli 1837 zu Bréissel gegrënnt ginn. D'Sue koume vun der zwee Joer aler Banque de Belgique, déi vum Charles de Brouckère gegrënnt gi war. De Modell vun enger Bank déi och Participatiounen hält, war de selwechte wéi bei der Société générale de Belgique. D'Société d'industrie hat e Kapital vu 5 Millioune Frang.
Déi nei Holding huet ganz séier 11 lëtzebuergesch Entreprise mat Kapital ënnerstëtzt iwwer de Wee vu Sociétés en commandite an där d'Société d'industrie zwee Drëttel vum Kapital gehalen huet. Dorënner fënnt een eng Rei Pionéier vun der lëtzebuergescher Industrie wéi d'Duchfabrik Godchaux op der Schläifmillen, d'Händschefabrik Lippmann zu Bouneweg, d'Eecher Mille vum Norbert Metz an d'Hesper Millen, d'Berbuerger Schmelz vum Auguste Metz an d'Faïencerië vun Iechternach an der Millebaach.
Aner Nimm, déi mat der Société d'industrie verbonne ginn, sinn de Nicolas Berger, Banquier vun Arel, an den Théodore Pescatore.
D'Société d'industrie huet sech 1839, wéi Lëtzebuerg onofhängeg an d'Provënz Lëtzebuerg ofgetrennt gouf, nees deelweis zeréckgezunn. D'Banque de Belgique, déi et net méi gëtt an déi net ze verwiesselen ass mat der Banque nationale de Belgique, hat gläichzäiteg och finanziell Problemer.
Tour de France 2006
Den 93. Tour de France huet samschdes den 1. Juli 2006 zu Stroossbuerg ugefaangen an ass sonndes, den 23. Juli op de Champs-Élysées zu Paräis zu Enn gaangen.
Société d'industrie luxembourgeoise
D'Bridder Metz hunn 1847 d'Société d'Industrie aus hirer Gesellschaft Metz & Cie erauskaaft.
Charles X. vu Frankräich
De Charles X., gebuer den 9. Oktober 1757 zu Versailles, a gestuerwen de 6. November 1836 zu Gorizia, war Kinnek vu Frankräich a Koprënz vun Andorra vun 1824 bis 1830.
Kandheet
De Charles war de fënnefte Jong vum Dauphin Louis vu Frankräich an der Marie-Josèphe vu Sachsen, Enkel vum Louis XV., a Brudder vum Louis XVI. a vum Grof vun der Provence, de spéidere Louis XVIII.. Hie krut d'Titele Fils de France a Grof vun Artois et comte d'Artois (en mémoire de Robert de France, comte d'Artois, frère de saint Louis), mä d'Wiel vun dësen Titelen hat och mat de Konsequenze vum versichten Attentat vum Damiens géint de Louis XV. ze dinn. No dësem Regizidversuch hu sech d'Länner vum Artois ënner der Presidence vum Marquis vu Créquy, éischte Barong vun der Provënz, zesummefonnt, fir dem Louis XV. ze verkënnegen, wéi leed et hinne géif doen, datt dëse Kriminellen aus dem Artois komm war, an hunn als Reparatioun proposéiert, datt d'Provënz dat Joer dat Duebelt u Suen a Männer fir de Service vun der Kroun géif leeschten. De Louis XV. wollt dëst Affer awer net unhuelen, a fir ze weisen, datt hien net nodroend war, huet hien den Titel vum Grof vun Artois u säin Enkel ginn, deen an dësem Joer op d'Welt komm war-
Bestietnes a Famill
De 16. November 1773 huet de Charles d'Marie-Thérèse vun der Savoie bestuet, zesummen hate si zwéi Bouwen, de Louis-Antoine, Grof vun Angoulême, an de Charles Ferdinand, Herzog vu Berry. Si haten och zwou Duechteren, déi awer scho fréi verstuerwe sinn, d'Sophie (1776-1783) an d'Marie-Thérèse (1783). Hien hat eng Preferenz fir säi jéngste Bouf, de Charles Ferdinand, deen him vill geglach huet, physesch wéi och moralesch. Den Eelsten, de Louis-Antoine, war éischter schei, an huet ënner engem nervlechen Tick gelidden.
1772 gouf hien zum Generalcolonel vun de Schwäizer ernannt. Hie war bei der Kréinung vu sengem Brudder Louis XVI. derbäi, wou hien den Herzog vun der Normandie representéiert huet, an hat als Apanage d'Herzogtum Angoulême a Mercœur.
A senger Jugend war de Charles e groussen Amateur vu flotte Meedercher, an net vill konnten him widderstoen. Vun engem bestëmmte Moment un huet hie sech dauerhaft mat der Mme de Polastron, gebuere Louise d'Esparbès de Lussan agelooss, der Fra vum Denis de Polastron (°1758 - †1821), Hallefbrudder vun der Mme de Polignac. Aus dësem Verhältnes gounge keng Kanner ervir. D'Louise d'Esparbès de Lussan ass am Joer 1804 un Tuberkulos gestuerwen, an de Charles war doriwwer sou bedréckt, datt hie beschloss huet, a Keuschheet ze liewen.
Politesch Carrière
Wärend der éischter grousser Kris vun der Monarchie 1786 huet de Charles ugefaangen, sech fir d'Politik z'interesséieren, an huet sech un d'Spëtzt vun der reaktionärer Fraktioun um Haff gestallt. De Charles huet d'Ofschafung vun de finanzielle Privileegie vun der Aristokratie guttgeheescht, war awer net mat der Ofschafung vun de soziale Privileegie vu Kierch an Adel averstanen. Il pensait qu'on pouvait réformer les finances de la France sans renverser la monarchie. Selon ses propres mots, le temps était venu de réparer mais non de démolir.
Hien huet sech géint den Drëtte Stand gestallt, andeems hie kloer géint eng Erhéijung vum Walrecht 1789 war. Säi Brudder huet hien doropshi beschëllegt, hie wier « plus royaliste que le roi ».
Zesumme mam Barong vu Breteuil huet hie politesch Allianze geknëppt, fir den Necker erauszegeheien. Dëse Plang hat den 11. Juli allerdéngs keen Erfolleg, a war ouni de Breteuil iwwer d'Bün gaangen. Dëst war den Ufank vun engem Sträit, dee sech zu engem géigesäitegen Haass entwéckelt huet.
Franséisch Revolutioun: Emigratioun
De Grof vun Artois war ee vun den éischten, déi emigréiert sinn, dëst de 16. Juli 1789. Hien huet verschidden europäesch Häff besicht, fir Verdeedeger fir de Kinnek ze fannen. Vum September 1789 bis Juli 1791 war de Charles zu Turin mam Titel Marquis des Maison, souwéi zu Bréissel, Koblenz a Léck. 1791 war hie bei de Konferenze vu Pillnitz derbäi. Am August 1794 huet hien Hamm als Grof vu Ponthieu verlooss. Vum Monsieur gouf hien nom Doud vu sengem Brudder Louis XVI. zum Lieutenant général du royaume vum 28. Januar 1793 bis 1814 ernannt. Nom Doud vu sengem Neveu Louis XVII. den 8. Juni 1795, krut hien den Titel Monsieur, frère du roi.
Hie wollt zesumme mat den Englänner op der Île d'Yeu landen, fir de Vendéens an hirem Opstand z'ënnerstëtzen, mä ouni Erfolleg. Hien huet sech an England zeréckgezunn, wou hie bis Schluss vun der Franséischer Revolutioun an dem Premier Empire bliwwen ass.
Restauratioun
Am Joer 1814 gouf de Charles op en Neits zum Lieutenant-général du royaume ernannt, ass an der Franche-Comté zesumme mat den Alliéierten agefall, an huet den 12. Abrëll seng Entrée zu Paräis gemaach. An engem éischte Moment konnt hien d'Leit op seng Säit zéien, mä dëst war nëmme vu kuerzer Dauer. Hie war presséiert, en Traité z'ënnerschreiwen, dee Frankräich all Eruewerungen zanter 1792 kascht huet, wat de Louis XVIII. och staark verurteelt huet. Nodeem de Louis XVIII. no de Cent-Jours 1815 eng zweet Kéier zeréck op den Troun komm war, huet sech de Charles vun den Affären zeréckgezunn, an huet sech seng Zäit mat der Juegd verdriwwen.
Am Geheimen huet de Charles awer nach ëmmer en Afloss gehat, a war Chef vun der ultra-royalistescher Partei. Vill Royaliste ware sech awer net bewosst, datt de Charles och zu de Fräimaurer gehéiert huet, och wann hien net groussaarteg aktiv an de Loge war.
Charles X. vu Frankräich
Nom Doud vu sengem Brudder Louis XVIII., koum de Charles 1824 op de franséischen Troun. Hien huet un d'franséisch Kréinungszeremonie ugeknäppt, dëst den 29. Mee 1825 an der Kathedral vu Reims, wou de Kardinol de La Fare eng grouss Ried gehalen huet. Hien huet mat liberale Moossnamen ugefaangen, an d'Zensur vun den Zeitungen ofgeschaaft, mä et huet net laang gedauert bis hie sech op d'Säit vun den Ultra-Royaliste mat hirem Chef Jean-Baptiste de Villèle gestallt huet. Mam Gesetz iwwer de Sakrileg, der Konzessioun vun enger Milliard Frange Schuedenersaz fir d'Emigranten, dem Erausgeheie vun der Garde nationale an der Neiaféierung vun der Zensur huet sech de Charles X. keng Frënn bei de Liberale gemaach (1825-1827). Seng Herrschaft war markéiert duerch d'« Ultra-Royalisten », déi géint d'Charte waren.
Zwee wichteg Evenementer goufen ënner der Regentschaft vum Charles X. ofgeschloss: Interventioun op der Säit vun de Griichen, déi d'Schluecht vun Navarino gewanne konnten (1827) wat zu der Fräiheet vu Griicheland gefouert huet (1830); d'Expeditioun géint den Dey vun Alger, deen de franséische Konsul beleidegt hat, déi mat der Eruewerung vun Alger de 6. Juli 1830 gekréint gouf.
Fir déi Onzefridde roueg ze halen, huet de Charles X. am Januar 1828 e moderéierte Ministère zesummegestallt, dee vum de Martignac presidéiert gouf. Obschonn dëse Ministère Fortschrëtter gemaach huet, gouf en abrupt den 8. August 1829 duerch de Ministère vum Jules de Polignac ersat. Sou goufen e puer Méint drop, trotz de Warnunge vun der Adresse des 221, d'Chamberen opgeléist, an d'Pressefräiheet ofgeschaaft, dëst mat der Ordonnance vu Saint-Cloud (25. Juli 1830). De Charles X. huet versicht, seng Autoritéit géint d'liberal Oppositioun duerchzesetzen.
Julirevolutioun
Duerch d'Ordonnance vu Saint-Cloud koum et zu engem allgemengen Opstand. Zu Paräis huet sech d'Bevëlkerung vum 27. bis 29. Juli 1830 erhuewen. Dës dräi Deeg sinn als Trois Glorieuses oder Julirevolutioun an d'Geschicht agaangen, an hunn de Charles X. gestierzt. Den 30. Juli gouf de Louis-Philippe, Herzog vun Orléans, vun den Deputéiert zum Lieutenant-général du royaume ernannt, e Posten deen hien den 31. Juli ugeholl huet. Hien huet d'Walrecht sou reduzéiert, datt nëmmen déi grouss Proprietäre wiele konnten.
Atomzentral vu Remerschen (Projet)
De Projet vun enger Atomzentral zu Remerschen stoung tëscht 1973 an 1978 am Mëttelpunkt vun der politescher Diskussioun zu Lëtzebuerg.
Charles X. vu Frankräich
Julirevolutioun
Den 2. August huet de Charles X., dee sech op Rambouillet zeréckgezunn hat, ofgedankt, a säi Jong an Dauphin Louis-Antoine iwwerzeegt, mat z'ënnerschreiwen. Hien huet sengem Cousin, dem Herzog vun Orléans, den Optrag ginn, d'Ofdankung bekannt ze maachen, déi säin Enkel, den Herzog vu Bordeaux als Ierwen agesat huet, an den Herzog vun Orléans als Regent.
Atomzentral vu Remerschen (Projet)
Virgeschicht
Déi Gesellschaft gouf den 30. Januar 1974 ënner dem Numm Société luxembourgeoise d'énergie nucléaire S.A. (kuerz: Senu) gegrënnt, an huet gläich mat de Viraarbecht vun de Pläng ugefaangen. Fir d'Resultater, déi se virleeë géif, objektiv z'iwwerpréiwen, huet de Gesondheetsminister Camille Ney den TÜV-Rheinland domat chargéiert, d'technesch Spezifizéierungen, déi an den Appel d'offre sollte kommen, op hir Sécherheetsrelevanz z'iwwerpréiwen.
D'Regierung Thorn-Vouel, déi aus de Chamberwale vum 26. Mee 1974 ervirgaange war, huet de 24. Juni 1974 eng Commission interministérielle de contrôle de l'étude pour l'implantation éventuelle d'une centale nucléaire agesat. Aus Vertrieder vum Gesondheets-, Innen-, Aarbechts- a Wäibauministère zesummegestallt, huet dës Kommissioun an hirem Rapport op verschidde Punkten higewisen, op déi Uecht gedoe misst ginn, mä huet selwer keng Positioun geholl.
1976 huet d'Regierung, well d'Géigner vum Projet ëmmer méi Gehéier fonnt hunn (kuckt ënnendrënner), sech hirersäits méi offensiv fir de Projet ausgeschwat. De Marcel Mart ass an der Tëleesemissioun Hei elei, kuck elei opgetrueden, wou e säi bekannte Statement gemaach huet, datt, wann d'Atomzentral net gebaut géif, da "ginn 1980 d'Luten aus". Um Radio gouf am Oktober eng Emissioun vu 4 Stonnen zum Theema ausgestraalt, an d'Senu huet, zesumme mam Energieministère, eng Broschür am Oste vum Land ausdeele gelooss mam Titel "Braucht unser Land ein Atomkraftwerk?, deem seng Äntwert schonn am Virwuert kloer war: "''Luxemburg braucht ein eigenes Kraftwerk! Ein Kernkraftwerk in Remerschen.''"
Charles X. vu Frankräich
Julirevolutioun
Den Herzog vun Orléans huet allerdéngs d'Muecht u sech geholl, ënner dem Titel Louis-Philippe I.. Den 3. August hat hie virun de Chamberen zwar d'Ofdankung vum Charles X. bekannt ginn, mä huet de Saz ausgelooss, deen den Herzog vu Bordeaux zum Kinnek gemaach hätt. Ausserdeem huet de Charles X. - schonn am Exil - der Herzogin vu Berry, der Mamm vum Herzog vu Bordeaux, verbueden, hire Jong op Paräis ze bréngen. De Charles X. huet sech vu Cherbourg aus an d'Exil opgemaach, ouni sengen Unhänger Direktiven ze hannerloossen. Dëst war den Ufank vun der Julimonarchie. Am Exil huet de Charles X. den Titel Grof vu Ponthieu gedroen.
Atomzentral vu Remerschen (Projet)
Virgeschicht
De 24. November 1977 koum et zu engem Accord tëscht der Lëtzebuerger an der Däitscher Regierung, an deem festgehale gouf, datt mat de radioaktiven Offäll, déi entstoe géifen, d'selwecht verfuer sollt ginn, wéi mat deenen aus däitschen Atomzentralen. Och d'Sécherheetsvirschrëfte sollten zu Remerschen déi selwecht sinn. Den 12. Dezember 1977 hätt de Regierungsconseil d'Autorisatioun fir de Bau solle ginn, mä dozou koum et net.
D'Oppositioun an den Enn vum Projet
Soubal d'Pläng vun der Regierung, uganks 1973 bekannt goufen, hu sech Géigner vun enger Atomzentral forméiert. Et koum 1974 zu der Grënnung vun der Biergerinitiativ Museldall (BIM), déi sech 1976 mat aneren Associatiounen zum Comité national d'action pour un moratoire zesummegeschloss huet.
D'Géigner ware Member vu verschiddene Parteien (oder a kenger Partei), d'Grënnungspresidentin vun der BIM, d'Élisabeth Kox-Risch, war z. B. Member vun der CSV (aus där se awer 1974 ausgetrueden ass). En haarde Kär awer war Member vun der LSAP, dorënner den Antoine Wehenkel Papp a Jong, de Michel Delvaux, Guy Wagner, Jean Huss (deemools President vun de Jeunesses socialistes a spéidere Grënner vun Déi Gréng), oder de Jean Gremling (spéider Socialistes indépendants).
Charles X. vu Frankräich
Julirevolutioun
De Charles X. huet sech fir d'éischt am Holyrood Palace a Schottland néiergelooss, duerno an der Prager Buerg, a schlussendlech zu Görz (deemools an Éisträich), wou hien 1836 un der Cholera gestuerwen ass. Hie gouf am Franziskanerklouschter zu Kostanjevica (Slowenien) begruewen.
Atomzentral vu Remerschen (Projet)
D'Oppositioun an den Enn vum Projet
Mä do war d'Loft eraus: Den 3. Abrëll 1978 sot den neien Energieminister Josy Barthel (de Marcel Mart war am Hierscht virdru Lëtzebuerger Vertrieder um Europäesche Rechnungshaff ginn), de Projet kéint an där Form wéi e geplangt gi war, net realiséiert ginn, well d'Délaiën iwwerschratt wieren, an d'RWE net bereet wier, se nach ze verlängeren. Zwar sot de Gaston Thorn am Mee, et géif kee Moratoire, an de Projet wier fir hien nach ëmmer aktuell, mä den 22. Juni 1978 huet d'Regierung matgedeelt, si hätt den Dossier Remerschen klasséiert.
Charles X. vu Frankräich
Julirevolutioun
En Nofollger vum Charles X. ass nach haut um Troun: de Grand-duc Henri vu Lëtzebuerg. Säi Grousspapp, de Felix vu Bourbon-Parma, Mann vun der Grand-duchesse Charlotte, hat als Groussmamm d'Louise vun Artois, Duechter vum Herzog vu Berry a Kandskand vum Charles X.
Literatur zum Theema
{{start box}} {{Trounfolleg|Titel= Kinnek vu Frankräich|virdrun= Louis XVIII.|duerno= Louis-Philippe I.|Joren= 1824 - 1830}} {{end box}}
Robert Wise
De Robert Wise war en US-amerikanesche Filmregisseur. Hien ass den 10. September 1914 zu Winchester, (Indiana) an den USA gebuer, an de 14. September 2005 zu Los Angeles gestuerwen
NGC 6709
Den NGC 6709 ass en oppene Stärekoup am Stärebild Aquila. Den NGC 6709 huet eng visuell Magnitude vu +6,70 mag an e Wénkelduerchmiesser vun 13 Bouminutten.
Entdeckt gouf den NGC 6709 vum John Herschel den 29. Juli 1827.
Nicolas Cito
Den Nicolas Cito, gebuer de 25. Januar 1866 zu Nidderkäerjeng a gestuerwen den 18. Juni 1949 zu Knokke, war e lëtzebuergeschen Ingenieur. Als Chef-Ingenieur vum Bau vun enger Zuchstreck (1889 – 1892) am Kongo, dréit hien d'Verantwortung fir den Doud vun dausende kolonialen Zwangsaarbechter. Hie war de Monni vum Lëtzebuerger Sculpteur Claus Cito.
Biographie
No sengem Studium op der Kathoulescher Universitéit vu Léiwen, goung hien am Juni 1892, als Ingenieur am Optrag vun der Compagnie du Chemin de Fer du Congo, op Matadi an de Belsche Kongo, fir beim Opbau vun der Eisebunnsstreck tëscht Matadi a Léopoldville, der haiteger kongoleesescher Haaptstad Kinshasa, matzehëllefen. D'Streck vun der Eisebunnslinn war 398 Kilometer laang a goung vu Matadi um Atlantik, dat 28 Meter iwwer dem Mieresspigel läit, op Thysville, haut Mbanza-Ngungu, 700 Meter méi héich, bis erof op Léopoldville, 246 Meter héich. Bei de schwieregen Aarbechten, besonnesch duerch déi verschidden Terrainskonditiounen, an de Klima (der ëffentlecher Meenung vun deemools no), bei deenen iwwer 5.000 Aarbechter ëmkomm waren, huet den Nicolas Cito sech duerch säi sougenannt Duerchsetzungsverméigen ausgezeechent. Hie konnt dofir bei der Inauguratioun vun der Streck, de 16. Mäerz 1898, als Lokfürer an d'Gare vu Léopoldville erafueren. De selwechten Dag gouf hie, vum Kinnek Léopold II. vun der Belsch, zum Direkter vun der Compagnie des Chemins de Fer du Congo ernannt.
1903 gouf hien dunn zum Generaldirekter vun der chineesescher Eisebunnslinn Hankow-Kanton ernannt. Duerno huet hien nach Eisebunnen am Chile, an Indien, Guatemala, Panama, am Peru an am Mosambik geleet.
1920 koum hien op Bréissel zeréck a war a Verwaltungsréit vun diverse Kolonialgesellschaften.
Vum Januar 1927 bis 1947 war hie lëtzebuergesche Generalkonsul zu Bréissel. 1947 gouf hien Éiere-Konsul.
Hie gouf den 22. Juni 1949 zu Bréissel um Kierfecht vun Ixelles begruewen.
Landstrasse
D ' Landstrasse ass den 3. Wiener Gemengebezierk.
Nicolas Cito
Etappen a sengem Liewen
Zu Lëtzebuerg huet hie sech a verschiddenen Associatiounen engagéiert. Hie war ënner anerem Éierepresident vun der Fraternelle Esch. 1938 huet hie säin Heemechtsduerf Niddderkäerjeng bei der Restauratioun vun der Schoul finanziell ënnerstëtzt.
Monument
Zu Nidderkäerjeng beim LTPS steet e Monument vum Nicolas Cito, dat de Claus Cito fir säi Monni sculptéiert huet. Dëse Buer gouf vum Cercle Colonial Luxembourgeois der Gemeng Nidderkäerjeng geschenkt an den 12. Juni 1938 a Presenz vum Prënz Felix vu Bourbon-Parma ageweit. Um Monument steet dës Opschrëft:
''Eisem gro’ssen Kompatriot dem Nicolas Cito Ingene’er Kolonial-Pionne’er Generalkonsul vu Letzeburg gebueren zu Niederkescheng den 25. 1.1866 gestuerwen den 18. 6. 1949 Opgericht den 12. 6. 1938''
Am Juni 2020 hat de Kënschtlerkollektiv Richtung 22 eng Gitterkonstruktioun virun d'Monument installéiert, sou datt een d'Gesicht vum Nicolas Cito hanner Prisongsgittere gesinn huet. Op enger Plack stoung: "A Gedenken un 5.500 kolonial Zwangsaarbechter, déi beim Bau vun enger Zuchstreck am Kongo ëm d'Liewe komm sinn. Fir eng lëtzebuergesch Erënnerungskultur an där schwaarz Liewen zielen."
Calais
Calais ass eng franséisch Gemeng a Stad am Departement Pas-de-Calais an der Regioun Hauts-de-France.
Geographie
Calais läit un der Mierengt Pas de Calais, an domat op der Grenz vum Äermelkanal an der Nordséi. D'Héicht an der Uertschaft variéiert vun null bis op 18 Meter.
Wopen
Beschreiwung: De gueules à l'écusson d'azur chargé d'une fleur de lis d'or soutenue d'un croissant d'argent, l'écusson sommé d'une couronne fermée de France d'or et accosté de deux croix de Lorraine d'argent, et accompagné en pointe d'un besant d'argent chargé de la croix de Jérusalem d'or.
Calais krut säi Wope 1558 vum Kinnek Henri II. accordéiert. Kräiz vu Jerusalem an d'Moundséchel, bezéie sech op de Passage vun de franséischen an englesche Kräizritter an der Stad. D'Liliebléi an d'Kroun, sti fir dem franséische Kinnek seng Satisfaktioun, Calais no 200 Joer englescher Besatzung zeréckkritt ze hunn. D'Kräiz vu Loutrengen steet als Erënnerung un de François de Guise, Herzog vu Loutrengen dee Calais befreit huet.
Dräisproochespëtz
D'Dräisproochespëtz, geleeëntlech "Dräilännerspëtz", (ital: Cima Garibaldi) ass eng Biergspëtz an de Münsterdaller Alpen.
D'Biergspëtz mat 2.843 Meter läit direkt iwwer dem zweethéchsten Alpepass, dem Stilfser Joch. Vun der Passhéicht ass d'Spëtz dowéinst an 10 Minutten z'erreechen.
100 Joer Jeunesse Esch - E stoarkt Stéck Minett
100 Joer Jeunesse Esch - E stoarkt Stéck Minett ass e lëtzebuergeschen Dokumentarfilm vun der Julie Schroell. En hat den 20. Abrëll 2007 Première am Kinosch.
Ëm wat geet et am Film
D'Jeunesse Esch, en Escher Foussballclub, feiert seng 100 Joer. De Film retracéiert d'Geschicht vum Veräin, léisst Zäitzeien zu Wuert kommen, a weist Biller vun deene wichtegste Matcher.
Soss
De Film ass 2008 um Festival Internacional de Cine de Reus (Memorimage) gelaf, engem spuenesche Filmfestival, dee sech op Filmer spezialiséiert, déi mat Archivfilmer schaffen.
Kierch Weiler zum Tuer
D'Kierch vu Weiler zum Tuer ass eng kathoulesch Kierch déi zur Par Hesper–Réiser–Weiler Disciples d'Emmaüs, zum Dekanat Süden-Ost an zu der Gemeng Weiler zum Tuer gehéiert.
De Patréiner vun der Kierch ass den hellege Sebastian, deem säi Fest den 20. Januar gefeiert gëtt.
D'Kierch steet op der Haaptstrooss (rue de Hassel), dem CR132.
Ausser der Parkierch vu Weiler zum Tuer gehéiert zur Par och nach d'Filialkierch vun Haassel.
Fräiwëlleg Pompjeeë Mutfert-Méideng
D'Fräiwëlleg Pompjeeë Mutfert-Méideng a.s.b.l. gouf 1903 gegrënnt, an ass agedeelt op der enger Säit an de Pompjeescorps, also de Service d'Incendie et de Sauvetage, mam Chef de Corps un der Spëtz, an op der aner Säit d'"a.s.b.l." mam President a sengem Comité.
De Comité
Zanter dem 1. Januar 2006 ass de Christian Herbrink President a Sekretär, den Yves Schumacher Vizepresident.
Kontakt mam Ausland
Et besteet eng Partnerschaft mat de Pompjeeë vu Geisenhausen am Landkrees Landshut aus Bayern.
D'Lokaler
Zu Mutfert huet de Corps säi Lokal am Soibelwee an zu Méideng sinn d'Sekretariat, d'Archiver an d'Versammlungsraim fir d'Jugendpompjeeën.
15. Februar
De '''15. Februar''' ass de 46. Dag vum Joer am Gregorianesche Kalenner.
Evenementer
Lëtzebuerg
Chibinen
D'Bierger hunn eng Héicht vu maximal 1.191 m. Wéinst der nërdlecher Lag ass d'Bamgrenz hei scho bei 400 m. Doriwwer kënnt nach d'Tundra an nach méi héich schliisslech eng polar Steewüst, déi een als Fraschtschuttwüst bezeechent.
D'Chibine si bekannt fir hir bal komplett onberéiert Natur, z. B. um Umbosero (e Séi vun der Fläch vum Bodensee ouni stänneg Siidlungen u sengen Uferen). Um Südrand vun de Chibine läit d'Biergbaustad Kirowsk (net ze verwiessele mat Kirow). Hei gëtt Apatit fir d'Düngemëttelproduktioun ofgebaut. Hei a bei de verschiddene Séie fënnt een eng gutt Infrastruktur fir Camper. D'Stad Apatity (an der Noperschaft vu Kirowsk) läit un der Eisebunnslinn vu Sankt Péitersbuerg op Murmansk, ongeféier 160 km südlech vun der Hafestad.
José Luís Rodríguez Zapatero
De José Luis Rodríguez Zapatero, gebuer de 4. August 1960 zu Valladolid, Spuenien, ass e spuenesche Politiker (PSOE).
Hie war vum 16. Abrëll 2004 bis den 20. Dezember 2011 Ministerpresident vu Spuenien.
Den Zapatero ass mat der Sonsoles Espinosa bestuet, an ass Papp vun zwee Meedercher.
Éilerenger Wäschbuer
Den Éilerenger Wäschbuer ass eng Wäscherei zu Éilereng a gläichzäiteg en therapeuteschen Atelier, dee Leit mat medezinesch-psychologesch-soziale Problemer eng Aarbecht bitt.
Struktur
Den Atelier gouf 1993 vun der ASBL "Caritas Accueil et Solidarité" zu Hollerech opgemaach an ass zanter 2002 zu Éilereng an der Industriezon ZARE ze fannen. Dës Initiativ gëtt vum Gesondheetsministère ënnerstëtzt. Bis 35 Persoune kënnen an dëser Struktur beschäftegt ginn. D'Aarbecht erfaasst haaptsächlech Wäschen a Strecke vun de Kleeder vu Leit aus Fleegeheemer; all Joer ginn ongeféier 130.000 Kilo Wäsch gebotzt. D'Personal vum Atelier bitt ausserdeem eng psyscho-sozial Betreiung fir déi eenzel Schaffent. Ausserdeem ginn nach sozial-therapeutesch Aktivitéiten ugebueden.
Landstrasse (Bezierksdeel)
Landstrasse ass e Stadtdeel vu Wien am 3. Gemengebezierk Landstrasse.
NGC 6712
Den NGC 6712 ass e Kugelstärekéip am Stärebild Scutum. Den NGC 6712 huet eng visuell Magnitude vu +8,69 mag an e Wénkelduerchmiesser vu 4,3'.
De Kugelstärekoup gouf de 16. Juni 1784 vum Wilhelm Herschel entdeckt.
Eschweiler (Wolz)
Eschweiler, lokal Eeschwëller, ass eng lëtzebuergesch Uertschaft an der Gemeng Wolz. Bis Enn 2014 war et den Haaptuert vun der fréierer Gemeng Eschweiler, ier déi mat der Gemeng Wolz fusionéiert huet.
Synagog
Eng Synagog (vum gr. συνάγω synago; [sech] versammelen) ass e reliéist Gebai, an deem sech déi Leit, déi sech zur jiddescher Relioun bekennen, versammele fir ze bieden a reliéis Schrëften ze studéieren. Op Hebräesch heescht eng Synagog „Beth knesset“ (בית כנסת Versammlungshaus), och mol Beth Tefila (Gebietshaus) an op jiddesch och „Schul“.
Synagogen zu Lëtzebuerg
Zu Lëtzebuerg stinn haut zwou Synagogen, déi aktiv benotzt ginn, eng an der Stad Lëtzebuerg an eng zu Esch. Zu Munneref an Ettelbréck stinn nach Gebaier vu Synagogen, déi haut net méi als Synagoge benotzt ginn.
Erdberg (Wien)
Erdberg ass e Stadtdeel vu Wien am 3. Gemengebezierk Landstrasse.
Tour de France 2006/Prolog
De Prolog vum Tour de France 2006 war den 1. Juli 2006 zu Stroossbuerg mat 7 km Course an engem Contre-la-montre.
Mat méi wéi 51 km/Stonn an der Moyenne huet den Thor Hushovd aus der Ekipp Crédit Agricole mat 8'17 d'Etappe gewonnen. Hie krut de Maillot jaune virum George Hincapie aus der Ekipp Discovery Channel.
Michel Foret
De Michel Foret gebuer den 19. Abrëll 1948 zu Léck ass e belsche Politiker, an zanter dem 1. Oktober 2004 Gouverneur vun der Provënz Léck. Deeselwechten Dag gouf e fir zwee Joer President vun der Euroregio Meuse-Rhäin.
Virdru war hie vun 1999 u Minister vum Aménagement du territoire vum Urbanissem a vum Environnement an der Regierung vun der Regioun Wallounien.
Kapell Heischtergronn
D'Kapell am Heischtergronn ass eng kathoulesch Kapell déi zur Par Öewersauer Saint-Pirmin, zum Dekanat Norden an zu der Gemeng Esch-Sauer gehéiert.
D'Patréinesch ass d'helleg Kunigunde där hiert Fest den 13. Juli gefeiert gëtt.
Se steet am Kierchewee, dee vun der an den Heischtergronn féiert.
Geschicht
Bis de 7. Mee 2017 war d'Kapell aus dem Heischtergronn eng Kapell vun der Par Heischent. Zur fréierer Par Heischent huet ausser der Kapell aus dem Heischtergronn och nach d'Parkierch vun Heischent an d'Kapell zu Mëtscheed gehéiert.
Iwwer d'Gebai
D'Kapell ass an de Joren 1848 - 1852 gebaut ginn.
Erdberg
Erdberg ass och den Numm vu follgende Persounen:
Kapell Heischtergronn
Iwwer d'Gebai
Am Joer 1991 gouf d'Kapell als National-Monument klasséiert. Duerno ass si da komplett vu baussen a vu banne restauréiert ginn.
D'Fënsteren
D'Fënstere sinn am Ufank vum 20. Joerhonnert am Atelier Linster zu Munneref gemaach ginn. Op jiddwer Fënster ass en Hellegen ze gesinn.
D'Klack
D'Klack aus der Kapell klëngt am Toun la.
Arrondissement Château-Chinon (Ville)
Den Arrondissement Château-Chinon ass eng franséisch administrativ Andeelung am Departement Nièvre an der Bourgogne-Franche-Comté.
Kapell Heischtergronn
D'Klack
Si ass 0,35 m héich an huet en Duerchmiesser vun 0,41 m.Op der Klack ass e Bild vun der Tréischterin am Leed, an et steet dorop geschriwwen "Faitte par Hemery", de Rescht vun der Inscriptioun ass ewechgefeilt.
Arrondissement Château-Chinon (Ville)
Den Haaptuert ass Château-Chinon (Ville).
Kapell Heischtergronn
D'Celsus-Feier
Zanter 1987 organiséieren d'Frënn vun der Heischtergrënner Kapell all Joer am Juli d'Celsus-Feier an der Kapell. Bei där Geleeënheet gi Päerd, Trakteren, Autoen a Vëloe bei der Kapell vum zoustännege Paschtouer geseent.
Arrondissement Château-Chinon (Ville)
Den Arrondissement setzt sech aus 6 Kantonen zesummen:
Departement Allier
Den Allier ass eent vun den 83 Departementer déi bei der franséischer Revolutioun de 14. Mäerz 1790 gegrënnt goufen.
Geographie
D'Departement läit am Norde vum Massif central. Am Südoste stéisst d'Departement un d'Monts de la Madelaine, de westlechen Deel vun de Koppe vun der Montagne bourbonnaise. Am Süde läit déi fruchtbar Limagne boubonnaise déi no Norden an déi méi aarm Biedem vun der Sologne bourbonnaise iwwergeet. Am Weste läit d'Combraille an de Bocage boubonnais. Akerbau a Véizuucht sinn d'Haaptaktivitéiten am Departement. E puer industriell Betriber hate sech am klenge Kuelebaseng ëm Commentry a Montluçon néiergelooss, (Pneuëproduktion, Metallatelieren, Schmelzen) wovun un déi meescht haut nach just Stroossennimm oder Nimm vu Quartieren erënneren.
Hydrographie
Duerch Departement lafen och nach dräi Waasserstroossen, an zwar de Canal latéral à la Loire, de Kanal vu Roanne op Digoin an de Canal du Berry.
Geschicht
D'Geschicht vum Allier ass enk verbonne mat där vum fréieren Herzogtum Bourbon op deem sengem Territoire e bal ganz läit.
Am Zweete Weltkrich hat dem Marschall Pétain seng Regierung sech do installéiert an doduerch gouf Vichy eng Ënnerprefecture.
Pierre Méchain
De Pierre-François-André Méchain, gebuer de 16. August 1744 zu Laon a Frankräich, a gestuerwen den 20. September 1804 zu Castellón de la Plana a Spuenien, war e franséischen Astronom a Geograph.
Säi Liewen
1774 krut de Méchain eng Ustellung als Rechner bei der Marinn a war du mat der geneeër Bestëmmung vun der franséischer Küstelinn beschäftegt. An där Zäit huet hien den Charles Messier kennegeléiert, deen och bei der Marinn beschäftegt war. De Messier huet awer an engem klengen Observatoire am Hôtel de Cluny geschafft.
1777 huet de Méchain d'Barbe-Thérèse Marjou bestuet. Si haten zwéi Jongen, de Jérôme an den Augustin, an eng Duechter.
Nieft senger Aarbecht huet de Méchain zu Versailles astronomesch Observatioune gemaach. Am Joer 1774 huet hien eng Bedeckung vum Stär Aldebaran duerch den Äerdmound notéiert. Sou wéi de Messier gouf och de Méchain ee „Koméitejeeër“. D'Positioune vun onbekannten niwwelegen Objeten, bei deenen et sech ëm Koméiten handelen kéint, huet hien dem Messier weidergereecht. Deen huet dann alles iwwerpréift an dann a säi Katalog agedroen. Op déi Manéier huet de Méchain 26 Deep-Sky-Objete fonnt, dorënner de Kugelstärekoup M80 souwéi d'Galaxien M102 an M103.
Säin éischte Koméit huet de Méchain 1781 entdeckt. Duerch säi mathematescht Wësse konnt hien och d'Ëmlafbunn bestëmmen. Hien huet al Opzeechnungen iwwer d'Koméite vun de Jore 1532 a 1661 studéiert an d'Theorie widderluecht, datt et sech ëm dee selwechten Objet handele géif. 1782 krut hien dofir e Präis vun der Akademie vun de Wëssenschaften a gouf Member vun der Akademie. 1786 huet hien ee Koméit entdeckt, deen haut den Numm Encke dréit. Den Encke-Koméit gouf 1792, onofhängeg, vun der Caroline Herschel an 1805 vum Jean-Louis Pons nees nei entdeckt. Den Astronom Johann Franz Encke konnt schliisslech seng Bunn bestëmmen. Dobäi huet sech gewisen, datt den Encke-Koméit mat enger Ëmlafzäit vun nëmmen 3,5 Joer, dee Koméit mat der kierzter Period ass. Am Joer 1790 huet de Méchain ee periodesche Koméit entdeckt, deen haut 8P/Tuttle heescht.
Fir Kaarten ze zeechnen, huet de Méchain no 1780 Reesen, ë. a. an Däitschland an an Norditalien ënnerholl. 1785 gouf hien den Editeur vun der Zäitschrëft „Connoissance des Temps”, déi sengerzäit de Messierkatalog erausginn huet.
1787 huet de Méchain mam Jean Dominique Comte de Cassini a mam Adrien-Marie Legendre zesummegeschafft, fir déi genee Differenz vun de Längtegraden tëscht Paräis a Greenwich ze bestëmmen. Am selwechte Joer hunn déi dräi den Astronom Wilhelm Herschel a semgem Observatoire zu Slough an England besicht.
Am Joer 1792 sollt d'Distanz tëscht Dunkerque a Barcelona exakt bestëmmt ginn. Un där sougenannter Meridianexpeditioun huet och de Jean-Baptiste Joseph Delambre deelgeholl. De Méchain a säin Assistent Jean Joseph Tranchot hunn de südleche Secteur iwwerholl. D'Expeditioun huet sech duerch Nowierkunge vun der franséischer Revolutioun als schwiereg erwisen. De Méchain an den Tranchot goufen zu Essone souguer vu Revolutionäre kuerz festgeholl, well se hir wëssenschaftlech Instrumenter fir Waffe gehalen hun. A Spuenie gouf de Méchain bei engem Accident blesséiert. Wéi en nees geheelt war, ass de Franséisch-Spuenesche Krich ausgebrach, an hie gouf internéiert. An där Zäit huet hie vu Barcelona aus den 10. Januar 1793 säi siwente Koméit entdeckt. Wärend sengem Auslandsopenthalt huet de Méchain säi ganzt Verméigen a Frankräich verluer, a seng Famill war staarke Repressalien ausgesat. 1795 konnt hien nees zeréck op Paräis goen. Hie gouf Member vun der neier Wëssenschaftsakademie, dem Bureau des longitudes an Direkter vum Paräisser Observatoire. Säi leschte Koméit huet hien de 26. Dezember 1799 entdeckt.
De Méchain war fir d'Exaktheet vu sengen Aarbechte bekannt, seng Wierker goufen iwwer laang Zäit publizéiert. Den Napoleon Bonaparte huet him eng Erlabnes ginn, fir seng Recherche weider auszedeenen. De Méchain huet Paräis am Joer 1803 verlooss. A Spuenien huet hien 1804 d'Gielt Féiwer kritt an ass doru gestuerwen.
Zu sengen Éiere gouf den Asteroid (21785) Méchain genannt.
Arrondissement Clamecy
Den Arrondissement Clamecy ass eng franséisch administrativ Andeelung am Departement Nièvre an der Bourgogne-Franche-Comté.
Den Haaptuert ass Clamecy.
Den Arrondissement setzt sech aus 6 Kantonen zesummen:
Kierch Rued (Ell)
D'Kierch vu Rued (Ell) ass eng kathoulesch Kierch déi zur Par Atertdall Sainte-Claire an zu der Gemeng Ell gehéiert.
D'Kierch ass dem hellege Kräiz geweit. De Festdag ass de 14. September.
D'Kierch steet am Kierchewee net wäit vun der Kräizung mat der Haaptstrooss, dem CR303. Ronderëm d'Kierch ass de Kierfecht ugeluecht.
Zur fréierer Par Rued gehéiert ausser der Parkierch vu Rued och nach d'Filialkierch vu Lannen.
Olympesch Wanterspiller 1928
Déi '''II. Olympesch Wanterspiller''' goufe vum 11. bis den 19. Februar 1928 zu Sankt-Moritz ofgehalen.
Weissgerber
Weissgerber ass e Staddeel vu Wien am 3. Gemengebezierk Landstrasse.
Europastrooss E402
D'Europastrooss E402 ass eng Europastrooss a Frankräich déi Calais mat Le Mans verbënnt.
Jean-Paul Jacobs
De Jean-Paul Jacobs, gebuer den 23. Januar 1941 zu Esch-Uelzecht a gestuerwen den 19. Juli 2016 zu Berlin, war e lëtzebuergesche Schrëftsteller.
Europastrooss E402
Tëscht Saint-Germain-sur-Eaulne a Saint-Martin-Osmonville fält se zesumme mat der E44, an an der Géigend vu Rouen huet se eng Zäit déi selwecht Streck wéi d'E5.
Jean-Paul Jacobs
No sengem Lycée zu Esch huet de Jean-Paul Jacobs zu Bonn Geschicht, Philosophie a Musekwëssenschafte studéiert. Zanter 1967 huet hien zu Berlin gewunnt, wou hien am Ufank um Bau an a Fabrécke geschafft huet. 1973-1975 war hie beim RIAS a vun 1975 bis 2006 Mataarbechter vun der Staatsbibliothek.
Piz Buin
De Piz Buin ass den héchste Bierg vu Vorarlberg. E läit an der Silvrettagrupp op der Grenz vu Graubünden (Schwäiz) a Vorarlberg (Éisträich).
De Piz Buin ass 3.312 Meter héich. Den Numm kënnt aus dem Rätoromaneschen a bedeit "Ochesspëtz". E gëtt an der Sivretta nëmme vun der riseger Pyramid vum Piz Linard mat 3.410 Meter a vum Fluchthorn mat 3.399 Meter iwwertraff. D'Grenz tëscht Éisträich an der Schwäiz verleeft genee iwwer d'Spëtz an ost-westlecher Richtung.
De vollen Numm op Rätoromanesch ass "Piz Buin Grond" (grousse Piz Buin), am Géigesaz zur Zwillingspëtz "Piz Buin Pitschen" (Klenge Piz Buin) mat 3.255 Meter, deen direkt widder dem Piz Buin ass.
Olivier de la Marche
Den Olivier de la Marche, gebuer 1425 zu Villegaudin an der Bourgogne, a gestuerwe 1501 oder 1502, war e burgundeschen Offizéier. Bekannt ass e fir seng Memoiren, déi als Mémoires de messire Olivier de la Marche 1562 zu Lyon erauskoumen.
Hie war Éischte Maître d'hôtel vum Philipp II. vun Éisträich a stoung dem Charel dem Kéngen no. Hie war Zeie vun de de Streidereien tëscht Frankräich an Habsburg ëm Flandern.
Hie war net adleg gebuer, mä gouf 1465 no der Schluecht vu Montlhéry, als Chevalier geadelt.
Arrondissement Montbard
Den Arrondissement Montbard ass eng franséisch administrativ Andeelung am Departement Côte d'Or an der Bourgogne-Franche-Comté.
Den Haaptuert ass Montbard.
Den Arrondissement setzt sech aus 12 Kantonen zesummen:
Tangerine Dream
Um Ufank hu se eng Zort Avant-garde-Rock gespillt. 1972 hu se mat konventionellen Instrumenter opgehalen, fir nëmme méi op elektroneschen Instrumenter ze spillen. Richteg bekannt gouf d'Grupp 1974 mat hirem Album Phaedra. No enger England-Tournée ware se och beim "grousse" Public bekannt. An der éischter Zesummesetzung waren et am September 1967:
16. Februar
De '''16. Februar''' ass de 47. Dag vum Joer am Gregorianesche Kalenner.
Kierch Nojem
De Patréiner vun der Kierch ass de hellegen Eligius, deem säi Fest den 1. Dezember gefeiert gëtt.
D'Kierch steet op der Haaptstrooss (rue Principale), dem CR301.
Messier 54
De Messier 54 (och als NGC 6715 bezeechent) ass e +7,70 mag helle Kugelstärekoup mat enger Flächenausdehnung vun 9,1' × 9,1' am Stärebild Sagittarius, südlech vum Stär Nunki.
Lëscht vun de Gemengen am Departement Ille-et-Vilaine
Lëscht vun den 353 Gemengen am Departement Ille-et-Vilaine:
Messier 54
De Kugelstärekoup gëtt besonnesch observéiert, zanter datt bekannt ass, datt hien net zum Kugelstärekoupsystem vun der Mëllechstrooss gehéiert, mä mat der Sagittarius-Zwerggalaxis associéiert ass. Well déi Galaxis, déi no der Canis-Major-Zwerggalaxis den noosten Noper vun eiser Mëllechstrooss ass, eréischt 1993 entdeckt gouf, gouf de Messier 54 bis dohin als Kugelstärekoup vun eiser Mëllechstrooss gezielt. Zesumme mat dem Messier 79, dee mat der Canis-Major-Zwerggalaxis associéiert ass, ass hien dofir ee vun deene mat am längste bekannten aussergalaktesche Kugelstärekoup.
Koordinaten (Equinoxe J2000.0)
Theia
D'Theia ass eng vun den zwielef Titanen. Si war d'Fra vum Hyperion a Mamm vun der Eos (dt. Morgenröte), vum Helios (Sonnegott) a vum Selene (Moundgëttin).
Jean-Jacques Kasel
De Jean-Jacques Kasel, gebuer de 17. Januar 1946 zu Lëtzebuerg, ass e lëtzebuergesche Jurist an Diplomat.